NaiveNeuron/SloPal huggingface dataset:
V. Veteška, podpredseda NR SR: (2006-02-02):
Zapnite mikrofón pánovi poslancovi Jadušovi, prosím. J. Jaduš, poslanec: Ďakujem veľmi pekne. Ja by som chcel podporiť nielen samotný návrh zákona, ale aj tento pozmeňujúci návrh, ktorý predniesol pán Čaplovič. My sme všetci boli svedkami toho, ako sme bojovali v rámci rozpočtu o každú jednu korunu, a myslím si, že práve tento návrh je jeden z tých návrhov, ktoré by skutočne mohli bez nároku na ďalšie zdroje pomôcť vysokému a strednému školstvu. Treba povedať, že sídla vysokých a stredných škôl sú prevažne vo všetkých mestách, to znamená, že aj rozpočty týchto veľkých miest, predovšetkým krajských miest, sú oveľa pružnejšie ako rozpočty malých obcí, malých dedín. A pokiaľ existuje precedens, že v mnohých obciach, aj v tých, ktoré sú skutočne dedinami a sú tam sídla nejakých učilíšť alebo sídla stredných škôl a vedeli odpustiť tieto dane, tak nevidím dôvod, prečo by sa nemohli rovnako zhostiť takejto istej aktivity aj obce s oveľa väčšími prostriedkami a príspevkami. Treba ďalej povedať, že je mi trošku ľúto, že už dnes existujú aj súkromné vysoké a súkromné stredné školy, ktoré skutočne, aj keď sú súkromné a majú právo podnikať, nevyberajú poplatky navyše. To znamená, žijú len z toho, čo dostanú zo štátneho rozpočtu. A tu sa mi to javí ako akási kvázi diskriminácia, prečo by aj tieto školy nemali byť rovnako podporované, pretože z hľadiska metodiky prídelu finančných prostriedkov zo strany ministerstva školstva sa nehľadí na súkromné školy inak ako na ostatné školy. Takže ja by som bol veľmi rád, keby sme v budúcnosti aj takúto nerovnováhu vedeli odstrániť, ale musíme niečím začať a chápem to ako prvý krok k tomu, ako zmierniť tie napätia vo financovaní stredného a vysokého školstva. Myslím si, že rovnako každý z nás má takýto záujem a že to podporíme. Ďakujem.
I. Andruskó, poslanec: (2007-09-20):
Vážený pán minister, podľa rozhodnutia ministerstva obrany získala firma Ikores miliardovú zákazku na výstavbu vojenského archívu, pričom ministerstvo nechce zverejniť konkrétne dôvody, prečo nevypísalo bežnú verejnú súťaž. Podľa neho výstavba vojenského archívu patrí pod utajované skutočnosti stupňa tajné, v skutočnosti však rozkaz ministra obrany z roku 2004, ktorým sa určuje, čo je utajovaná skutočnosť a o aký stupeň utajenia ide, stupeň tajné v súvislosti s ochranou budov nespomína. Z uvedeného dôvodu interpelujem ministra obrany Slovenskej republiky s nasledujúcou otázkou. Aké úlohy, resp. ktoré časti stavby tvoria utajené skutočnosti pri výstavbe vojenského archívu? Ďakujem pekne.
Šefčík, Marek, poslanec NR SR (2022-12-08):
Ďakujem pekne. Práve, práve kvôli takýmto rečiam, aké tu viedli títo ľudia počas pandémie, aj ja a moja rodina sme boli ohrozovaní týmito ľuďmi, ktorí sa odvolávali na to, čo šíri Mazurek a spol. A ešte v súvislosti s tou pastou na parazity môj kamarát sa trápil a už tu nie je. Trápil sa v nemocnici a volá mi človek, ktorý mal tú pastu pre svojich psov, že mám ísť za lekármi a mám, že on obetuje jednu tú pastu a mám ju núkať lekárom, aby to dali môjmu kamarátovi, takéto bludy. Dnes už vieme, že ivermektín, že to bolo iba placebo, že proste nepomáha, skôr ublíži. Ale oni to vtedy vydávali ako za pravdu. Ktovie koľko ľudí sa týmto liečilo a koľko ľudí na to zomrelo.
Hrnčiar, Andrej, podpredseda NR SR (2019-06-27):
Ďalším vystupujúcim v rozprave je pán poslanec Gröhling. Nech sa páči.
Benčík, Ján, poslanec NR SR (2021-11-12):
... tak ako sme toho boli svedkami aj dnes. Pýtam sa – dokedy? (Potlesk jedného poslanca.)
Grendel, Gábor, podpredseda NR SR (2023-05-03):
Pani poslankyňa Jarmila Vaňová.
Zemanová, Anna, poslankyňa NR SR (2019-09-18):
Vážený pán predsedajúci, dovolím si požiadať, predkladám procedurálny návrh, aby sa bod 92, návrh poslancov Národnej rady Zemanovej, Galeka, Pavelku na vydanie zákona, ktorým sa mení a dopĺňa zákon o organizácii činnosti vlády a organizácii ústrednej štátnej správy, presunul ako termínovaný bod na utorok 24. septembra o 14.00 hod. Ako zdôvodnenie uvádzam svoje osobné zdravotné problémy, som chorá a dosť mi problém robí sedieť tu a čakať na také operatívne sedenie, čiže možno budem na péenke, neviem.
Miškov, Juraj, minister hospodárstva SR (2011-02-02):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, predkladám vám do prvého čítania návrh zákona o podpore obnoviteľných zdrojov energie a vysoko účinnej kombinovanej výroby, ktorého predložením ministerstvo hospodárstva zabezpečuje prebratie smernice Európskeho parlamentu a Rady č. 2009/28 Európskeho spoločenstva o podpore využívania energie z obnoviteľných zdrojov energie a prebratie článkov 7a až 7e smernice Európskeho parlamentu a Rady č. 2009/30 Európskeho spoločenstva, ktorou sa mení a dopĺňa smernica č. 98/70 Európskeho spoločenstva, pokiaľ ide o kvalitu automobilového benzínu, motorovej nafty a plynového oleja, zavedenie mechanizmu na monitorovanie a zníženie emisii skleníkových plynov do právneho poriadku Slovenskej republiky. Návrh zákona tiež rozširuje podporu produkcie biometánu ktorý vzhľadom na vysoký potenciál úspory emisií skleníkových plynov ponúka značné environmentálne výhody, a to v oblasti výroby tepla a elektriny, ako aj pri jeho využívaní ako biopaliva. Zariadenia na výrobu biometánu totiž môžu vzhľadom na ich decentralizovaný charakter významne prispieť k trvalo udržateľnému rozvoju vo vidieckych oblastiach a ponúknuť poľnohospodárom nové možnosti príjmov. V súlade s požiadavkou uvedenej smernice ministerstvo hospodárstva návrhom zákona zavádza mechanizmus pre dodržiavanie kritérií trvalej udržateľnosti pre biopalivá a biokvapaliny, ako aj inštitút vydávania osvedčení pre inštalatérov kotlov a pecí na biomasu, fotovoltických a slnečných tepelných systémov, plytkých geotermálnych systémov a tepelných čerpadiel. Osvedčenia budú vydávané ministerstvom hospodárstva, ich vydávanie bude podmienené preukázaním požadovaného vzdelania, odbornej praxe a úspešného vykonania skúšky. Návrhom zákona sa tiež stanovujú nové kompetencie Ministerstvu životného prostredia Slovenskej republiky a Ministerstvu pôdohospodárstva a rozvoja vidieka Slovenskej republiky vyplývajúce pre tieto rezorty z kritérií trvalej udržateľnosti. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu zákona. Ďakujem.
Paška, Pavol, predseda NR SR (2012-07-25):
Hlasujeme. (Hlasovanie.) 145 prítomných, 106 bolo za, 12 proti, 26 sa zdržalo, 1 nehlasoval. Návrh sme schválili.
Laššáková, Jana, podpredsedníčka NR SR (2014-03-20):
Ďakujem pekne, pán spravodajca. Vzhľadom na zlúčenú rozpravu vás poprosím, aby ste zaujali miesto určené v rokovacej sále. Otváram všeobecnú rozpravu k obidvom bodom programu. Do rozpravy sa písomne prihlásili za poslanecký klub OĽaNO Miroslav Kadúc, za poslanecký klub strany SMER – sociálna demokracia pán poslanec Podmanický Ján, za poslanecký klub strany MOST – HÍD Gábor Gál. Ďalej do rozpravy sú prihlásení páni poslanci a panie poslankyne Kvasnička Marián z klubu KDH, Žitňanská Lucia, Jozef Mikloško, Martin Fronc, Peter Muránsky, Dušan Jarjabek, Daniel Lipšic, Pavol Abrhan, Ján Hudacký, Alojz Hlina, Zajac Pavol a Štefan Kuffa. Máte všetkých poznačených? (Reakcia z pléna.) Áno, dobre, ďakujem. O slovo ako prvý sa prihlásil jeden z predkladateľov pán poslanec Hrušovský. Nech sa páči, máte slovo. (Hlasy v sále.)
Bugár, Béla, podpredseda NR SR (2018-05-09):
Pán poslanec Mazurek, môžte reagovať na faktické.
Jurinová, Erika, podpredsedníčka NR SR (2013-10-18):
Ďakujem pekne, pán minister. Dávam slovo spoločnej spravodajkyni z výboru pre pôdohospodárstvo a životné prostredie poslankyni Magde Košútovej, aby informovala Národnú radu o výsledku rokovania výborov, aby odôvodnila návrh a stanovisko gestorského výboru.
Hlina, Alojz, poslanec NR SR (2015-11-24):
Aj zákonu no však to je cestná premávka. Na cestnej premávke sa zúčastňujú aj poslanci. (Reakcia navrhovateľa.). No práve, neučte, tak nech nemávajú. A, prosím vás, využijem...
P. Paška, predseda NR SR: (2009-06-17):
(Hlasovanie.) 135 prítomných, 58 za, 3 proti, 73 sa zdržalo, 1 nehlasoval. Nebudeme pokračovať v rokovaní o tomto návrhu zákona. Pán poslanec Brocka uvedie v prvom čítaní hlasovanie o návrhu poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Je to tlač 1095.
Matovič, Igor, poslanec NR SR (2011-07-07):
Pán podpredseda Hrušovský, ja ti vôbec nevyčítam, že si sa pomýlil pri čítaní toho pozmeňujúceho návrhu. Myslím si, že každý z nás, a teraz hovorím o stopäťdesiatich z nás, vie, že je to úplne normálne, že sa poslanec pri čítaní pozmeňujúceho návrhu pomýli. A veľakrát sa pomýli. Ale jediný, kto nám to vyčítal, tak bol možno pred dvomi mesiacmi Robert Fico, že požiadal, aby Ľudovít Jurčík vystúpil ešte raz, a hovoril, že neprečítal nejakú celú poznámku, hoci tá poznámka de facto tam vôbec nebola, ale o. k., prečítal to. Urobili ste z neho idiota pred verejnosťou. O to vám išlo. Teraz chcete robiť idiota z podpredsedu Národnej rady, ktorého si vážim a ktorému vy nesiahate ani po členky. Doteraz vždy sme sa tu tolerovali, keď pri čítaní pozmeňujúceho návrhu niekto urobil nejakú chybu, len vy potrebujete si robiť nejaké divadlo. (Výkriky v sále. Prerušenie vystúpenia predsedajúcim.)
Hort, Milan, podpredseda NR SR (2010-11-03):
Ďakujem. Prerušujem rokovanie o tomto bode programu, pretože sa naplnila 17. hodina a budeme hlasovať o 17.05, dovtedy vyhlasujem prestávku. Poprosím všetkých, ktorí chcú prísť na hlasovanie a sú v priestoroch Národnej rady, nech tak učinia do 17.05 hod. (Prestávka.) (Po prestávke.)
Grendel, Gábor, podpredseda NR SR (2022-09-23):
Prezentujme sa a hlasujme. (Hlasovanie.) Prítomných 125 poslancov, za 94, proti 1, zdržalo sa 30, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán poslanec.
Fořt, Stanislav, poslanec NR SR (2011-07-01):
Som veľmi rád, že môj predrečník poukázal aj na hlbšie korene celého problému a hlavne tie hodnotové, lebo predtým sme počúvali rôzne zastieracie argumenty ako argumenty o preferenciách a iné povrchnosti, ale toto bolo potrebné, aby to tu odznelo. A to je to, o čom skutočne je tento problém. A to už nie je o nejakej tabuli alebo o nejakom pseudoprobléme, ale skutočne o probléme, ktorému bude musieť čeliť bolestne nielen Grécko a iné štáty, ktoré sú ohrozené priamo alebo v druhej vlne, ale aj Slovensko, nielen tým zvýšením úrokových sadzieb za naše dlhy, slovenské dlhy, ktoré máme. Takže naozaj je potrebné poukázať na príčiny súčasného stavu, v ktorom sa nachádzame, aby sme v duchu poznania týchto príčin vedeli hodnotiť ponúkané riešenia. A je otázka, ktorú si my musíme klásť, a zároveň aj na ňu musíme odpovedať, či súčasné riešenia, ktoré sú ponúkané, tieto príčiny dlhodobo odstraňujú alebo či ide len o prekrytie problému, ktorý vzplanie opäť a ešte väčším ohňom. Toľko by som k tomu zatiaľ mal. Ďakujem.
Sulík, Richard, predseda NR SR (2010-09-08):
Pán Číž, možnože... Dobre. (Prerušenie vystúpenia predsedajúcim.)
Pamula, Peter, poslanec NR SR (2017-05-12):
... Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní. Pán predsedajúci, prosím, otvorte rozpravu.
Faič, Vladimír, poslanec NR SR (2023-05-05):
Ďakujem za slovo. Najskôr informáciu jednu. Bol som autorom a spoluautorom prvých dvoch zákonov o obchodných reťazcoch a u toho prvého aj predkladateľom, ktorý bol schválený v parlamente, potom ho prezident nepodpísal v tom čase a už nebol parlament schopný prelomiť toto veto prezidenta. Pri spracovávaní týchto návrhov zákonov som sa dostal k informáciám vo vzťahu obchodné reťazce, prvá výroba, prvovýroba poľnohospodárska a, samozrejme, aj potravinári. Musím povedať, že museli sme definovať veci, ako je ekonomická sila, ako je zneužívanie a iné pojmy, ktoré, samozrejme, pre potreby toho zákona boli potrebné. V tom ďalšom procese vplyvom deregulácie boli najzásadnejšie veci, ktoré hovorili o regulácii aj z hľadiska tej predajnej plochy a umiestnenia reťazcov v tých počiatkoch v prvej teda, na konci, na začiatku roku 2000, boli z týchto zákonov dané von. A tu chcem povedať, že, pán poslanec Viskupič, ja s vami súhlasím, to, čo ste povedali. Máte absolútnu pravdu, len problém je v jednom. Tá pravda, o ktorej hovorím, je dôsledkom deregulácie, nie regulácie. To je váš omyl veľký, ktorý tu prezentujete a ktorý, a ja ho beriem, je to vaše legitímne právo, ale to je aj historicky takto postavené. Takže je to naozaj dôsledok deregulácie a nie regulácie. Pretože ak má niekto takú ekonomickú silu, ktorý k tomu teda, ako sa hovorí, odrovná celú konkurenciu, tak to treba brať, samozrejme, do úvahy. A inak obchodné reťazce priniesli neskutočne novú kultúru predaja. To je treba povedať absolútne. Ďakujem.
Laššáková, Jana, podpredsedníčka NR SR (2014-01-28):
Pán poslanec Muránsky, nech sa páči.
Muňko, Dušan, poslanec NR SR (2017-09-06):
Vážené pani poslankyne, vážení páni poslanci, chcel by som poďakovať pani ministerke, že vám to podrobne vysvetlila, prekvapuje ma niektorá nevedomosť, ale beriem to, že ste v poľnohospodárskom odbore nie, ale proste nerozumiem potom, prečo k tomu vystupujete, keď tomu nerozumiete, pretože slovenské poľnohospodárstvo dostalo šok za pána prvého ministra Krška a ťažko sa vysporiadava z týchto vecí. A o priamych platbách sa ani nehovorme, sa nebavme, pretože zoberme si, aké sú priame platby v Nemecku, vo Francúzsku, v Dánsku a inde. Takže by som vás pekne poprosil, naše poľnohospodárstvo má obrovské problémy, prekvapuje ma pán kolega, že to, čo si pomenoval z hľadiska priamych platieb, pretože tá situácia, keby tie priame platby nemali, nemali, tak prakticky by tí poľnohospodári, by nemali žiadnu šancu. Nehovoriac o tom, že ako bývalý generálny riaditeľ viem, aký nastal pokles zamestnanosti v poľnohospodárstve. My máme naj-, my máme zo všetkých, z celej V4 najmenej ľudí zamestnaných v poľnohospodárstve a je tam jediná možnosť, kde ešte môžeme získať proste tých ľudí, ktorí majú ťažké návyky, pokiaľ sa týka zamestnanosti, že sa, tak to jedine poľnohospodárstvo. Ďakujem.
Figeľ, Ján, podpredseda NR SR (2012-06-19):
Ďakujem. Pán poslanec Chren.
Bugár, Béla, podpredseda NR SR (2019-09-10):
Prezentujme sa a hlasujme. (Hlasovanie.) Prítomných 146, za 81, proti 16, zdržalo sa 49. Konštatujem, že návrh bol schválený. Prosím teraz pani poslankyňu Bašistovú, aby uviedla hlasovanie v druhom čítaní o vládnom návrhu zákona, ktorým sa mení a dopĺňa zákon č. 448/2008 Z. z o sociálnych službách (tlač 1516). Nech sa páči. [Hlasovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 1516.]
Saková, Denisa, ministerka vnútra SR (2019-10-17):
Ďakujem veľmi pekne za otázku. Vážený pán predsedajúci, vážený pán poslanec, z dostupných informácií bolo deklarované, že lustrácie novinárov mali byť vykonávané v súvislosti s vedením vyšetrovania kauzy Rybanič. Dôvodnosťou a zákonnou oprávnenosťou týchto lustrácií sa v súčasnej dobe zaoberá inšpekčnej, inšpekčná služba, Úrad inšpekčnej služby. Ďakujem, skončila som. (Ruch v sále.)
Šefčík, Marek, poslanec NR SR (2021-10-21):
Ďakujem za slovo, pán predseda. Ja som len chcel upozorniť, že niektorí s procedurálnymi návrhmi sa hlásili od začiatku hlasovania a vy ste si to nevšimli. Mne sa to stalo na 46. schôdzi pri poslednom hlasovaní, kedy som sa hlásil s procedurálnym návrhom, pretože mi trikrát po sebe nefungovalo zariadenie, riešili to potom technici, a vy ste to, vy ste mi potom povedali, že ste si to nevšimli. Chcel som to dať do zápisu, no a hlásim to teda teraz, nefungovalo mi to a vy ste si nevšimli teraz ďalších, ďalších poslancov, ktorí sa hlásili, tak rád by som bol, keby tie procedurály ste neignorovali. Ďakujem.
Zajačik, Vladimír, poslanec NR SR (2020-11-25):
Ďakujem pekne, pán predsedajúci. Vážené kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, tlač 283. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre pôdohospodárstvo a životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu
Jarjabek, Dušan, poslanec NR SR (2012-10-26):
Ďakujem za slovo, pán predsedajúci. No to je to, čo som hovoril na začiatku, som si dovolil hovoriť v tom svojom príspevku možno trošku nesúvisle, že jedno je istá filozofia toho, čo chceme dosiahnuť a čomu všetci rozumieme, a potom to druhé je isté to právne zdôvodnenie a ten legislatívny poriadok, ktorý by ten zákon mal mať. No a preto hovorím, že hlavne budú mať najťažšiu prácu v tomto smere právnici realizovať ako to všetko, čo chceme, respektíve by v tom zákone ochrannom malo byť, hej, autorskom. Na jednej strane samozrejme áno, to, čo hovoril pán poslanec Kaník, len na druhej strane takýmto spôsobom môžeme otvoriť, čo ja viem, problém benefičných predstavení alebo problém teda čiastkových benefičných predstavení alebo benefičných koncertov. Potom môžeme takto otvoriť problém detských predstavení alebo zamerania týchto detských predstavení. A všetko aj z hľadiska tých súvislostí, aby sa to nedalo zneužívať povedzme, hej? Čiže to je, hovorím, ja sa tej normy strašne bojím, keď ako budeme ju prerokovávať, práve z toho dôvodu, aby sme teda postihli všetko. A to ešte sa stále bavíme len povedzme o hudobných programoch a programoch divadelných alebo koncertoch. Ale to ešte nepovedali svoje napríklad kostýmoví výtvarníci, scénickí výtvarníci, režiséri, choreografi čiastočne. No, nebudem pokračovať, tá debata bude iste veľmi zaujímavá. Ďakujem za pozornosť.
Ďuriš Nicholsonová, Lucia, podpredsedníčka NR SR (2016-10-12):
Ďakujem pekne za vaše vystúpenie. Evidujem jednu faktickú poznámku. Pán poslanec Kamenický, nech sa páči, máte slovo.
Figeľ, Ján, podpredseda NR SR (2014-09-18):
Vážené panie poslankyne, páni poslanci, otváram siedmy rokovaní deň 37. schôdze Národnej rady Slovenskej republiky. Na dnešnom rokovacom dni o ospravedlnenie požiadali Miroslav Beblavý, Gabriel Csicsai, Mária Ritomská a Viera Šedivcová. Teraz pristúpime k Výročnej správe o činnosti Ústavu pamäti národa za rok 2013 . Táto správa je uverejnená ako tlač 1023 a správa výboru je pod tlačou 1023a. Dávam teraz slovo pánovi predsedovi Správnej rady Ústavu pamäti národa Ondrejovi Krajňákovi, aby túto správu uviedol. Nech sa páči. Vitajte.
Hrušovský, Pavol, podpredseda NR SR (2011-09-08):
Povedali ste všetko, pán poslanec, takže ja vidím sám, že nie sme v tejto chvíli schopní prijať uznesenie, keďže nie je prítomná nadpolovičná väčšina všetkých poslancov. Preto odporúčam, aby sme pokračovali v rokovaní o prerušenom bode programu, a udeľujem slovo teraz pánovi poslancovi Novotnému. Pán poslanec Madej.
Jurinová, Erika, podpredsedníčka NR SR (2012-08-01):
Pán poslanec Mihál.
Sulík, Richard, predseda NR SR (2011-02-03):
Akú krátku prestávku, pán Paška?
P. Hrušovský, predseda NR SR: (2002-12-11):
(Hlasovanie.) 144 prítomných, 63 za návrh, 78 proti, 2 sa zdržali, 1 nehlasoval. Konštatujem, že návrh sme neschválili.
Laššáková, Jana, podpredsedníčka NR SR (2014-03-19):
Na vystúpenie pána poslanca nie sú faktické poznámky. Vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči, pán minister, máte slovo.
Kollár, Boris, predseda NR SR (2020-05-13):
Hlasujeme o námietke pána poslanca Suska. Prosím, prezentujme sa a hlasujme. (Hlasovanie.) Prítomných 140 poslancov, za 51, proti 88, zdržal sa 1. Návrh sme neschválili, zamietli sme námietku pána poslanca Suska.
Vašečka, Richrad, poslanec NR SR (2022-02-02):
Ďakujem, pán predsedajúci. Vážení kolegovia, ospravedlňujem sa za malé zdržanie. V rozprave vystúpilo šesť poslancov, bol podaný procedurálny návrh pánom poslancom Habánikom na vrátenie návrhu zákona na dopracovanie. Dajte, prosím, o podanom procedurálnom návrhu hlasovať, pán predseda.
Grendel, Gábor, podpredseda NR SR (2021-11-05):
S ďalšou faktickou poznámkou pôjde pán poslanec Ďurica. Potom vás poprosím, pán poslanec, keď sa napijete, aby ste si riadne nasadili rúško.
M. Číž, podpredseda NR SR: (2006-09-05):
Dávam slovo spravodajkyni, ktorú určil navrhnutý gestorský výbor pre pôdohospodárstvo, životné prostredie a ochranu prírody, pani poslankyni Magde Košútovej.
Blaha, Ľuboš, podpredseda NR SR (2024-06-20):
Ďakujem pekne, pán generálny prokurátor. Doplňujúcu otázku bude mať pán poslanec Ondrej Dostál. Nech sa páči.
V. Palko, minister vnútra SR: (2004-12-02):
Návrh novely zákona č. 315 o Hasičskom a záchrannom zbore bol vypracovaný za účelom vypustenia zo záväznosti systemizácie členenie podľa funkcií a zrušenie ďalšieho platu príslušníka. Navrhuje sa finančné prostriedky, ktoré sa tým ušetria, použiť na zvýšenie hodnostného príplatku príslušníka Hasičského a záchranného zboru, ako aj na zvýšenie príplatku za štátnu službu v sťaženom a zdraviu škodlivom prostredí a na miestach s ohrozením života a zdravia. Zvyšné finančné prostriedky sa navrhuje použiť v rozsahu uvedenom v doložke finančných, ekonomických a environmentálnych vplyvov a vplyvov na zamestnanosť. Realizácia tohto návrhu umožní zvýšiť príslušníkom Hasičského a záchranného zboru služobný plat v priemere takmer o 3 000 korún. Okrem uvedených skutočností predkladaný návrh zákona upravuje aj niektoré ďalšie skutočnosti týkajúce sa služobného pomeru príslušníka, a to najmä spôsob ukončenia služobného pomeru príslušníka, a opätovne upravuje povinnosť platiť príspevok na poistenie v nezamestnanosti tak zamestnávateľom služobným úradom, ako aj príslušníkom Hasičského a záchranného zboru. Vážené panie poslankyne, páni poslanci, som presvedčený, že tak ako pri prerokovaní návrhu vo výboroch Národnej rady vyslovíte podporu predloženému návrhu zákona a umožníte aj mne splniť sľub, ktorý som dal v snemovni pred rokom, že sa zasadím o výrazné zlepšenie ocenenia práce hasičov a záchranárov. Preto vás prosím o prerokovanie návrhu a vyslovenie podpory na jeho prijatie. Ďakujem za pozornosť.
Bugár, Béla, podpredseda NR SR (2019-12-05):
Nech sa páči, pán poslanec Baránik, môžte reagovať.
Bugár, Béla, podpredseda NR SR (2016-05-18):
Na vystúpenie pána poslanca s faktickými štyria. Končím možnosť sa prihlásiť do faktických poznámok. Pani poslankyňa Kiššová.
Zmajkovičová, Renáta, podpredsedníčka NR SR (2014-05-27):
Ďakujem, pán minister. Prosím, teraz dávam slovo spoločnému spravodajcovi z výboru pre verejnú správu a regionálny rozvoj poslancovi Tiborovi Glendovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Dostál, Ondrej, poslanec NR SR (2020-07-15):
Ďakujem, pán podpredseda. Čiže s tým návrhom sa musí stotožniť väčšina prítomných poslancov Národnej rady, potom Národná rada predloží takýto návrh pani prezidentke, alebo teda prezidentovi, k tomu návrhu sa bude môcť vyjadriť Rada prokurátorov, potom by sa s tým návrhom musela stotožniť aj pani prezidentka, a ak by sa aj stotožnila a odvolala generálneho prokurátora, tak bude takéto rozhodnutie preskúmateľné Ústavným súdom na základe ústavnej sťažnosti. Čiže ak by malo dôjsť k čisto politickému odvolaniu generálneho prokurátora, tak by museli zlyhať alebo konať svojvoľne alebo si zakryť nad svojvôľou oči parlament, hlava štátu a Ústavný súd. Ak budeme v situácii, že svojvoľne bude konať parlament, hlava štátu aj Ústavný súd, sebelepší zákon nás neochráni pred politickou svojvôľou. Čiže nie, neotvárame dvere svojvoľnému rozhodovaniu. Posledná, tretia vec, ktorá je obsiahnutá v pozmeňujúcom návrhu, ktorý je súčasťou spoločnej správy a ktorý bol schválený dnes na zasadnutí ústavnoprávneho výboru, a týka sa rozšírenia návrhu zákona o úpravu voľby špeciálneho prokurátora. Toto je vec, ktorá bola uvažovaná, že zahrnieme ho, zahrnieme ju aj do toho pôvodného návrhu, nakoniec sme sa rozhodli, že nie, že budeme upravovať iba veci, ktoré horia, lebo čoskoro, o pár dní uplynie funkčné obdobie súčasnému generálnemu prokurátorovi pánovi Čižnárovi a budeme musieť voliť jeho nástupcu, tak aby sme ho už mohli voliť v súlade s novými pravidlami, preto sme s tým prišli ako s poslaneckým návrhom. Netušili sme v čase, keď sme s návrhom prichádzali, že možno rovnako horúca a akútna bude aj otázka voľby špeciálneho prokurátora, ale podľa aj medializovaných informácií to vyzerá tak, že pán špeciálny prokurátor Kováčik by mohol prísť o bezpečnostnú previerku, a tým pádom aj by mu zanikla funkcia špeciálneho prokurátora a v takom prípade by bolo potrebné zvoliť nového špeciálneho prokurátora a je žiaduce, aby sa tak udialo podľa nových pravidiel, keďže sme si v programovom vyhlásení vlády stanovili, že zmeníme spôsob výberu nielen generálneho prokurátora, ale aj špeciálneho prokurátora. Ide teda o súvisiacu úpravu, ide o vec, ktorá je riešená analogickým spôsobom, ako je riešená voľba, voľba generálneho prokurátora, a myslím si, že z tých možných riešení, ktoré prichádzali do úvahy, čiže ak by tá situácia nastala, samozrejme, čo nevieme, či nastane, ale ak by nastala, že by bolo potrebné zvoliť špeciálneho prokurátora, tak jedna možnosť je, že voliť ho podľa starých pravidiel, druhá vec je naťahovať to, kým, kým normálnym legislatívnym procesom novým návrhom zákona sa neschváli zmena tých pravidiel, alebo si vymýšľať nejaké dôvody na skrátené legislatívne konanie, alebo to riešiť v rámci otvoreného návrhu zákona ako súvisiacu zmenu, si myslím, že zahrnúť to do prerokúvaného návrhu zákona je aj z legislatívneho hľadiska, aj z vecného hľadiska, z hľadiska nejakej elementárnej racionality najrozumnejšie a najsprávnejšie riešenie. Ďakujem.
P. Hrušovský, predseda NR SR: (2003-12-04):
k tretiemu čítaniu o vrátenom návrhu zákona pánom prezidentom. Otváram rozpravu o tomto bode programu, pýtam sa pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že nie je to tak, preto pristúpime k hlasovaniu o vrátenom zákone pánom prezidentom Slovenskej republiky ako o celku. Prosím, prezentujme sa a hlasujme. (Hlasovanie.) 122 prítomných, 78 za návrh, 40 proti, 4 sa zdržali. Konštatujem, že Národná rada po opätovnom prerokovaní pánom prezidentom vrátený zákon o dani z prevodu a prechodu nehnuteľností schválila. Teraz poprosím pána poslanca Janiša, aby ako poverený spravodajca uvádzal hlasovanie k poslednému prerokovanému zákonu, ktorý pán prezident vrátil na opätovné prerokovanie, k zákonu o podmienkach prevodu majetku štátu na iné osoby v znení neskorších predpisov. Pán poslanec Janiš.
Laššáková, Jana, podpredsedníčka NR SR (2012-07-02):
Pán poslanec Mihál, nech sa páči.
Zmajkovičová, Renáta, podpredsedníčka NR SR (2014-05-13):
Pán poslanec Fecko.
Mazurek, Milan, poslanec NR SR (2018-05-29):
Pán poslanec Blanár, hovorili ste kultivovane, inteligentne, ale prázdne a úplne zbytočne, pretože vaše vety o akejsi nekonzistentnosti nenachádzajú oporu v realite. A poviem vám to úplne jednoducho. Vy napríklad tvrdíte, že všetkých, či už Cigánov, alebo kohokoľvek iného hádžeme do jedného vreca argumentami, že všetkých nazývame paraziti a podobne. To isté som sa snažil vysvetliť aj na súde prokurátorovi Tomášovi Honcovi a podobným indivíduám, keď som hovoril, že keď hovoríme o asociáloch v osadách, ktorí zneužívajú sociálny systém, tak tým vymedzujeme úplne presne konkrétnu skupinu ľudí a nedotýka sa to etnika. Tá skupina je vymedzená tým správaním a spôsobom života. A povedzte mi, keby som si mal, a predstavte si to takto, že by som si myslel teraz, lebo to tvrdíte vy, že všetci Cigáni na Slovensku sú asociálni paraziti. To by som si normálne myslel, že ani jeden jediný Cigáň na Slovensku slušne nepracuje, nežije normálnym usporiadaným životom. Aby som si také niečo mohol myslieť, by som musel byť veľmi hlúpy, naozaj. A keď nás všetkých, keď tvrdíte, že takýto spôsob uvažovania používame, tak nás označujete za takto veľmi hlúpych, tak potom sa to naozaj musí dotknúť, lebo neverím, neverím, že na Slovensku sa nájde človek, ktorý by bol tak veľmi jednoduchý, aby uplatňoval princíp kolektívnej viny, a keď hovoril o asociáloch a parazitoch, tak tým myslel na všetkých Cigáňov. Naozaj ani jeden človek nemôže byť tak hlúpy, aby potvrdil, že na Slovensku niet Cigáňa, ktorý by žil normálnym slušným životom. To znamená princíp kolektívnej viny sa nedá aplikovať, ak máte určitú hranicu inteligencie. Ale vy to dobre viete, lenže politická fráza, póza je v tomto prípade dôležitejšia. No, a verím tomu, že v tej koalícii musel prebiehať nejaký rozpor alebo museli ste si hádzať mincou, že kto bude ten, kto predloží to, že sa o zákone nebude rokovať ďalej, lebo všetci sme čakali, že to predložíte, no a padlo to na SMER a myslím si, že teda asi budete niesť nejaké politické dôsledky. Veď pán Bugár sa pekne usmieva. (Povedané so smiechom.)
Farkašovský, Karol, poslanec NR SR (2018-02-06):
Ďakujem pekne za faktické poznámky. Pán Poliačik, som veľmi rád, že som vás pobavil, aspoň sa tu zasmejeme v parlamente vďaka vám. Nikto vám nebráni v diskusii. Naopak, svojím vystúpením som chcel túto diskusiu vlastne rozprúdiť. To bol účel. S pánom Baránikom súhlasím. No a pani Grausová, pokiaľ viem, tak téma, ktorá je na stole a ktorú riešime, je problém platového ohodnotenia ústavných činiteľov, nie platové ohodnotenie iných profesií. Túto tému môžeme riešiť separátne v súvislosti s nejakými inými zákonmi. Verím, že aj na to príde, ale momentálne je téma na stole platy ústavných činiteľov. Ďakujem pekne.
Blanár, Juraj, podpredseda NR SR (2021-02-04):
Pán predseda výboru Viskupič, môžete reagovať na faktické poznámky.
Baránik, Alojz, poslanec NR SR (2022-06-21):
No toto, keby sa nejednalo o takú vážnu vec, tak by som považoval za úsmevné vystúpenie, pán Gyimesi. Veľmi ma zaujalo to, keď ste povedali, že našou jedinou hodnotou je to, že žiadne hodnoty nemáme. Z vašich úst to znie naozaj, by som povedal, láskavo, že podivne a, samozrejme, s tým veľmi súvisí aj to, že ako tento zákon vznikol. Aké sú hodnoty základného tvorcu tohto zákona, keď išiel za fašistami, pretože je to jednoduchšie dohodnúť sa s nimi, ako sa dohodnúť so svojím koaličným partnerom, ktorý, samozrejme, má svoje predstavy o tom, že ako by veci mali fungovať a je pripravený o nich vyjednávať. Lenže, keďže vy ste nositeľmi hodnôt a aj, samozrejme, pán predkladateľ jediný a vy ste aj určovatelia toho, že kto hodnoty má a kto hodnoty nemá, tak vy ste sa rozhodli, že fašisti sú hodní toho, aby boli v súlade s vašimi hodnotami, ale SaS nie, pretože pre vás SaS je horšia, ako sú fašisti. Veď my to tu vidíme v parlamente, že ste s nimi pusipajtáši, že sa div neobjímate, nebozkávate s nimi, div, však to je úplne jasné. Pozrite sa na nás, že či my chodíme za fašistami, či sa s nimi rozprávame o tom, že čo by bolo dobré urobiť v parlamente a čo nie. Takže viete čo, dajte sa vypchať!
P. Paška, predseda NR SR: (2009-09-08):
(Hlasovanie.) 140 prítomných, 126 za, 1 proti, 12 sa zdržalo, 1 nehlasoval. Návrh sme schválili. Ešte vás poprosím, pán poslanec, aj o uvedenie hlasovania o zákone č. 105/2004 Z. z. o spotrebnej dani z liehu, je to tlač 1186. (Hlasovanie o vládnom návrhu zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov , tlač 1186.)
B. Bugár, podpredseda NR SR: (2002-05-21):
R. Hofbauer, poslanec: Pán poslanec Vavrík, myslím, že problematika vyzerá celkom inak, ako sme si tu vypočuli v tom vystúpení. Mesto Bratislava sa jednoducho zbavuje svojich problémov, zbavuje sa toho, za čo by mala niesť zodpovednosť, držala sa toho zubami-nechtami, pokiaľ sa zdalo, že to bude pre ňu výhodné a teraz, keď sa zdá, že by to mohlo byť problematické, tak sa toho vedenie mesta pod vedením primátora Moravčíka a pod vedením aj podprimátora Vavríka jednoducho zbavuje. Nie je pravdou to, že pred jedenástimi rokmi to bolo inak a že teraz sa to deje voľajako revolučne inak. Mesto Bratislava bolo od polovice 19. storočia ekonomicky veľmi silné, aj keď sa vtedy volalo či už Pressburg alebo Pozsony, ale proste bol to priemyselný uzol severného Uhorska, a preto si mesto Bratislava budovalo vlastný požiarny zbor, vlastné vodárne a kanalizácie, vlastný dopravný podnik, to boli mestské podniky, všetko mestské podniky, nie financované zo štátnej pokladne CK monarchie, ale z rozpočtu mesta, pretože mesto hospodárilo dobre, malo veľké príjmy a rozvíjalo sa veľmi úspešne. V súčasnosti to isté mesto pod vedením súčasného vedenia mesta sa správa dezolátne voči svojmu vlastnému obyvateľstvu a voči svojmu vlastnému rozvoju, preto vedenie a predstavitelia vedenia tohto mesta sa snažia zbaviť všetkého, čo by im ako-tak v podstate sťažovalo spôsob rozhodovania o rozvoji mesta. Takže uvítal by som, tiež ako bývalý primátor, keby sa veci nazývali pravým menom a nezakrývalo sa to pod rôzne inotaje boja za práva týchto hasičov mestského zboru a ich zjednotenia práv a občianskych slobôd a ja neviem čoho všetkého možného, na úroveň so štátnymi hasičmi. Nie je to tak.
Vašečka, Richard, poslanec NR SR (2016-09-08):
Ďakujem za vaše reakcie. Osobitne chcem, by som chcel poďakovať za reakciu pánu poslancovi Hrnkovi, ktorý ako jediný z koaličných poslancov reagoval. Beriem to, aj keď má iný názor, ako prejav nejakej konštruktívnosti. Čo sa týka pána predsedu. Počas vašich reakcií som si uvedomil, že sme tu mali pána predsedu parlamentu, ktorého ja som zažil ako prvého predsedu parlamentu vo svojom živote ako poslanec, ktorý povedal: „Vyhraj voľby a môžeš všetko.“ A potom dokonca zvolal mimoriadnu schôdzu na sobotu a nedeľu a do týždňa bol preč. Takže ja chcem tak poukázať na to, že treba viac pokory v tom slova zmysle, že treba si uvedomiť, aká je realita, že nie som nejaký bohorovný a nemôžem robiť čokoľvek, čo si zmyslím, len preto, že sa mi podarilo poskladať nejakú 
troj- alebo štvorkoalíciu a že preto môžem presadiť bez diskusie veci, ktoré sú naozaj nebezpečné. Verte mi, a myslím, že mi aj väčšina z vás bude veriť, že by som si ja osobne určite prial viac kultúry a viac úcty na rokovaní parlamentu. Ale v žiadnom prípade nie na úkor pravdivosti a slobody. Chcem vám poradiť. Ak chcete naozaj vyriešiť skutočne problém kultúry a úcty v parlamente, tak stiahnite dve veci: tento návrh a ministra Kaliňáka. Ďakujem vám. (Potlesk.)
M. Maďarič, minister kultúry SR: (2009-04-16):
Ďakujem, pán predseda.
P. Hrušovský, podpredseda NR SR: (2002-08-19):
P. Finďo, poslanec: Ďakujem za slovo, pán predsedajúci. Vážené panie poslankyne, vážení páni poslanci, keďže pani poslankyňa Záborská už povedala väčšinu argumentov za to, aby sme prijali zákon tak, ako ho predkladatelia predložili a ako sme ho schválili na minulej schôdzi Národnej rady, tak sa pokúsim iba pár slovami doplniť to, čo azda ešte tak všetci nevnímame. Je potrebné jednoznačne si uvedomiť, že systém zdravotného poistenia je systém poistenia zdravotného rizika a systém poistenia zdravotného rizika neznamená, že budeme poisťovať niekoho takým spôsobom, že na jednej strane vynaložíme finančné prostriedky za poskytnutú zdravotnú starostlivosť, ale na druhej strane budeme vynakladať prostriedky na rozličné administratívne úkony a na rozličné činnosti inej inštitúcie, ktoré sa robia v jej mene. Ja by som vás veľmi pekne prosil vzhľadom na to, že je pokročilý večerný čas a nebudem zdržiavať nejakými rozsiahlymi analýzami, ale veľmi pekne vás prosím, aby ste zvážili dôležitosť tejto novely. Táto novela sa konečne po mnohých rokoch úsilia pokúsila prelomiť postoj rezortu sociálnych vecí k poskytovaniu zdravotnej starostlivosti a vôbec vzťah týchto dvoch systémov, to znamená systému sociálneho zabezpečenia a nemocenského poistenia vo vzťahu k zdravotnej starostlivosti. Ja by som vás pekne prosil, aby ste nezabúdali na to, že všetci ako tu sme, sme konzumenti obidvoch týchto systémov a tu nemá nikto z nás taký pocit, ako to vyjadril pán prezident vo svojom materiáli, že by to šlo o zdvojovanie platby poistného, napríklad tým spôsobom, že na jednej strane niekto si platí zdravotné poistenie, je chorý, dostáva ako jednu dávku nemocenské poistenie a ako vecnú dávku dostáva plnenie zdravotníckych výkonov a zdravotníckych služieb. Ja sa nazdávam, že toto je nepochopenie celej podstaty. Predsa systém zdravotného poistenia nemusí zaujímať to, v akej fáze svojho čerpania alebo využívania tohto systému sa príslušná osoba nachádza. Predsa my platíme dane bez ohľadu na to, napríklad keď sme podnikatelia alebo keď vykonáva nejaká právnická osoba svoju činnosť, nikoho nezaujíma, aký má problém, jednoducho zo zákona je povinný odviesť dane, odviesť odvody a podobne. A to isté sa týka aj našich občanov, ktorí sú práceneschopní, a my musíme sa naučiť, že v čase práceneschopnosti máme aj isté povinnosti, že nemáme len práva. Takže ešte raz dovoľte, aby som vás v tomto neskorom večernom čase požiadal, aby ste boli lojálni k nám zo zdravotníctva a aby ste tento zákon podporili a schválili. Ďakujem.
Podmanický, Ján, poslanec NR SR (2020-11-12):
Ďakujem pekne za slovo. Vážený pán podpredseda, dávam návrh, aby Národná rada Slovenskej republiky požiadala vládu Slovenskej republiky o okamžité zrušenie núdzového stavu na území Slovenskej republiky. Svoj návrh odôvodňujem tým, že výsledky plošného testovania ukázali, že nie je potrebné predlžovať núdzový stav na celom území štátu. Vláda by sa mala sústrediť na prijímanie opatrení v tých oblastiach, ktoré sú identifikované ako ohniská. Núdzový stav na celom území Slovenskej republiky po plošnom testovaní je zničujúci pre ekonomiku štátu, nehovoriac o pochybnom ústavnom rámci tohto opatrenia. Neprimerané ochromenie slovenskej ekonomiky v konečnom dôsledku poškodzuje aj slovenské zdravotníctvo. Pán podpredseda, mám ešte jeden procedurálny návrh, takže by som chcel poprosiť o čas, aby som ho mohol predniesť.
Poliačik, Martin, poslanec NR SR (2015-09-25):
Jozef, my ako verejní činitelia proste máme nejakú zodpovednosť. To znamená, že keď narábame s nejakými informáciami, tak by sme mali narábať s takými, ktoré sa dajú hodnoverne podložiť. Mnoho z vecí, o ktorých si ty tu dnes rozprával, sú jednoducho bludy. A boli niekoľkokrát vyvrátené. Ja naozaj nestíham krútiť hlavou, keď sa niekto začne vyhrážať tým, že skončíme ako Nórsko alebo skončíme ako Švédsko, alebo ako Fínsko, alebo ako Anglicko. No, bodaj by sme v životnej úrovni, v nakladaní s mnohými vecami dopadli tak ako tieto krajiny. Boli by sme na tom oveľa lepšie, ako sme dnes. Tie veci, samozrejme, že občas sa stane chyba pri uplatňovaní nejakého pravidla. To ale neznamená, že to pravidlo ako také je zlé. Stane sa aj to, že je niekto obvinený nie na základe skutočností a relevantných skutočností. Na to sú tam orgány, ktoré to majú šetriť. Ale ak napríklad hovoríš o tom, že dáš nejakému decku poza uši a za to ti chcú zobrať dieťa z rodiny, no tak musíš jednoducho, tak ako my tu od utečencov dajme tomu ideme vyžadovať, že musia akceptovať našu kultúru, tak súčasťou kultúry v škandinávskych krajinách napríklad je, že deti sa nebijú. Že deti sa jednoducho nebijú. A keď sa niekto chce presťahovať do takejto krajiny, tak to musí akceptovať. Lebo však tu rozprávame už týždne a mesiace o tom, že keď sa presťahuješ do inej krajiny, tak máš akceptovať kultúrne normy tej krajiny, do ktorej prídeš. To, že u nás biť deti je ešte stále súčasťou normálneho správania, neznamená, že to tak musí byť všade a že to musia patričné krajiny aj akceptovať. Takže naozaj prvá vec, poprosím, keď už prídeš s takýmto niečím, skús to podložiť nejakou relevantnou štatistikou alebo relevantnými údajmi a pri tých kultúrnych cleshoch skúsme byť... (Prerušenie vystúpenia časomerom.)
Hlina, Alojz, poslanec NR SR (2013-06-19):
Už ste ma raz vypli. Skúste ešte raz.
Hort, Milan, podpredseda NR SR (2010-12-08):
Pán predseda, máte slovo.
T. Mikuš, poslanec: (2006-10-17):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel zaradil ho na rokovanie 5., teda dnešnej schôdze. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona v § 67 a § 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam názor, že predložený návrh zákona rieši závažnú problematiku, o. i. pomoc mladým alebo mladým rodinám, keď zákon definuje fyzickú osobu mladého poberateľa hypotekárneho úveru, definuje príspevok pre mladého poberateľa z prostriedkov štátneho rozpočtu, podmienky poskytovania tohto príspevku, splátkovanie hypotekárneho úveru vrátane úrokov a potom samotné uplatňovanie a zánik nároku. Zároveň mi dovoľte, pán predseda, aby som predniesol návrhy na hlasovania. Odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. Ďalej odporúčam v zmysle § 74 ods. 1 zákona Národnej rady o rokovacom poriadku a v súlade s vaším rozhodnutím č. 96 z 2. októbra 2006 prideliť v druhom čítaní na prerokovanie tento návrh okrem výboru pre financie, rozpočet a menu aj ústavnoprávnemu výboru, výboru pre hospodársku politiku, výboru pre pôdohospodárstvo, životné prostredie a ochranu prírody. Za gestorský výbor navrhujem výbor pre financie, rozpočet a menu. Zároveň odporúčam, aby výbory uvedený návrh prerokovali do 29. novembra 2006 a gestorský výbor do 30. novembra 2006. Vážený pán predseda, otvorte, prosím, všeobecnú rozpravu.
Bugár, Béla, podpredseda NR SR (2016-09-06):
Pán poslanec Beblavý, nech sa páči, môžte reagovať na faktickú.
Grendel, Gábor, poslanec NR SR (2024-01-09):
Ďakujem za slovo, pán predseda. Ako hovorí klasik, keď niečo chodí ako kačka, kváka ako kačka, je to kačka. Ak niečo chodí ako amnestia pre skorumpovaných zlodejov a kváka ako amnestia pre skorumpovaných zlodejov, je to amnestia pre skorumpovaných zlodejov. A nehovorím to len ja, hovoria to aj ľudia, ktorí tých skorumpovaných zlodejov vyšetrovali a ktorých táto vládna garnitúra takým nehoráznym spôsobom odstavila a odkopla. Budem citovať jedného z nich, bývalého riaditeľa Národnej kriminálnej agentúry pána Ľubomíra Daňka: „Ak prejde takýto návrh zákona, tak je ohrozená bezpečnosť štátu a občanov tejto krajiny. Skúsim to vysvetliť. Znižovanie trestných sadzieb a zároveň zvyšovanie škody, ktorá bude hranicou trestného činu, spôsobí, že sa to dotkne všetkých osôb, ktoré žijú na Slovensku. Trestný zákon bude jednoducho výhodný pre páchateľov a bude to tak, že sa vlastne oplatí páchať trestnú činnosť, pretože za to bude, pretože za to nebude hroziť žiaden trest. Takýto trest nemôže nikoho odradiť, je to smiešne a len ich to posilní. Bežných ľudí sa to dotkne vo chvíli, keď sa stanú obeťou trestného činu. Vtedy zistia, že páchateľa chytili, ale pustili, lebo mu hrozí podmienka a ani nepôjde do basy. Sú to úplne smiešne tresty, a to sa stále nebavíme o najzávažnejšej trestnej činnosti, aká tu môže byť. Ak pôjde o škodu 20 miliónov eur alebo 100 miliónov, tak páchateľom bude hroziť tri až osem rokov, čo je zase možné vybaviť podmienkou. Niekto tu narýchlo, bez diskusie pretláča novelu, ktorá je nesystémová a má pomôcť každému, koho NAKA stíha za závažnú trestnú činnosť.“ Koniec citátu. Je to amnestia pre skorumpovaných zlodejov, pán minister.
F. Mikloško, poslanec: (2008-05-21):
Takže najprv dajte, prosím vás, hlasovať o tom, že Národná rada Slovenskej republiky berie na vedomie petíciu občanov Slovenskej republiky za prijatie Zmluvy medzi Slovenskou republikou a Svätou stolicou o výhrade vo svedomí.
B. Bugár, podpredseda NR SR: (2001-09-07):
Otváram všeobecnú rozpravu k tomuto bodu. Nakoľko som nedostal žiadnu písomnú prihlášku pánov poslancov, preto sa pýtam, kto sa hlási ústne do rozpravy. Ako jediný pán poslanec Delinga. Nech sa páči, máte slovo. Uzatváram možnosť prihlásiť sa ústne do rozpravy k tomuto bodu. Pán poslanec Delinga, máte slovo. P. Delinga, poslanec: Vážený pán predsedajúci, panie poslankyne, páni poslanci, vo všeobecnej rozprave som sa prihlásil k tomuto návrhu z pohľadu toho, že si myslím, že v druhom čítaní, ak ho posunieme, treba pouvažovať zo všeobecného pohľadu aj nad tým, že na dedinách a v obciach sa v podstate predajne spotrebných družstiev vo veľkom množstve už dnes nachádzajú v súkromných rukách. A vo veľkom množstve tieto predajne sa dostali do likvidačného procesu tým, že spotrebné družstvá či už prenajali tieto predajne súkromným podnikateľom, ktorí mali potom iné úmysly s nimi, a dnes, povedzme, sú v reálnom vlastníctve tieto predajne u tých, ktorí zapožičali týmto súkromným osobám finančné zdroje na ich prevádzkovanie a podobne. Takže by som chcel dať vo všeobecnej rozprave námet pre predkladateľov, či sa zamýšľajú aj nad touto úlohou alebo nad týmto dopadom prevodu pozemkov týchto už zlikvidovaných predajní, ktoré sú, povedzme, v dražobnom systéme, a budú tam pripadať do úvahy postupne noví vlastníci, čiže nebudú to už spotrebné družstvá, nebude to teda družstevný sektor, ale bude to sektor fyzických osôb, či skutočne tento návrh je dôkladne premyslený tak, aby tu nedochádzalo k neoprávnenému zvýhodneniu alebo možno aj k porušovaniu úmyslu, ktorý bol daný ešte v roku 1994. Poznám niekoľko takýchto prípadov, kde predajne už roky sú opustené a nikto ich v podstate dnes neprevádzkuje. Na druhej strane je pravda, že spotrebné družstevníctvo musí ísť dopredu a je jedno z hlavných konkurentov, najmä v obchodných reťazcoch tým veľkým zahraničným či už potravinárskym alebo iným podnikateľským reťazcom, a som aj ja toho názoru, že treba ho podporiť, tak aby mohlo v konkurenčnom postavení obstáť. Takáto je otázka pre navrhovateľa tohto návrhu zákona. Ďakujem.
Zmajkovičová, Renáta, podpredsedníčka NR SR (2013-03-13):
Pán poslanec Hlina, máte slovo, nech sa páči.